**Projektas**



**DRUSKININKŲ SAVIVALDYBĖS MERAS**

# POTVARKIS

**DĖL ŽEMĖS SKLYPO V.KUDIRKOS G. 5, DRUSKININKUOSE, DETALIOJO PLANO KEITIMO**

2025 m. d. Nr.

Druskininkai

Vadovaudamasis Lietuvos Respublikos vietos savivaldos įstatymo 25 straipsnio 5 dalimi, Teritorijų planavimo įstatymo 24 straipsnio 5 dalimi, Pasiūlymų teikimo dėl teritorijų planavimo proceso inicijavimo tvarkos aprašo, patvirtinto Lietuvos Respublikos Vyriausybės 2013 m. gruodžio 18 d. nutarimu Nr.1265 „Dėl Pasiūlymų teikimo dėl teritorijų planavimo proceso inicijavimo tvarkos aprašo patvirtinimo“ 9 punktu, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“ 246 punktu bei atsižvelgdamas į uždarosios akcinės bendrovės „Idea Partner“, atstovaujamos Aido Urmanavičiaus IĮ savininko Aido Urmanavičiaus, veikiančio pagal įgaliojimą, 2025 m. birželio 3 d. gautą prašymą,

p r a d e d u Žemės sklypo V.Kudirkos g. 5, Druskininkuose, (kad. Nr. 1501/0001:68), būdo ir pobūdžio pakeitimo, teritorijos naudojimo ir tvarkymo režimų bei reglamentų nustatymo detaliojo plano keitimą, iniciatoriaus lėšomis, kurio tikslas – pakeisti žemės sklypo naudojimo būdą iš komercinės paskirties objektų teritorijos į daugiabučių gyvenamųjų pastatų teritoriją bei patikslinti teritorijos naudojimo reglamentus.

Šis potvarkis per vieną mėnesį nuo jo paskelbimo arba pranešimo apie viešojo administravimo subjekto veiksmus (atsisakymą atlikti veiksmus) suinteresuotai šaliai įteikimo dienos gali būti skundžiamas Lietuvos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui (A. Mickevičiaus g. 8A, Kaunas).

Savivaldybės meras Ričardas Malinauskas

Suderinta

Joana Verbickienė, Architektūros ir urbanistikos skyriaus vedėja

Ramūnas Augus, Teisės ir civilinės metrikacijos skyriaus vedėjo pavaduotojas

Vilma Jurgelevičienė, Savivaldybės administracijos direktorė

Parengė

Juozas Bancevičius